Retningslinjer for afsatte midler til aktiviteter i Gentofte Provsti 2027–2029
1. Formål
Gentofte Provstiudvalg har besluttet at afsætte midler i provstiudvalgskassens reservepulje for perioden 2027–2029 med henblik på at understøtte udviklingen af det kirkelige arbejde i provstiet.
Nedenstående retningslinjer beskriver formål, økonomisk ramme, ansøgningsvilkår og administration af de afsatte midler.
2. Økonomisk ramme
2.1 Der afsættes 4.000.000 kr. til aktiviteter i 2027. Projekter, der får tilsagn i 2027, kan modtage tilsvarende årlige bevillinger i budgetårene 2028 og 2029.
2.2 Bevillingerne gives for en periode på max 3 år med efterfølgende evaluering.
2.3 Der kan i perioden maksimalt søges 400.000 kr. pr. år pr. sogn til et eller flere projekter. 
2.4 Der kan maksimalt søges 400.000 kr. pr. år samlet for samarbejderne. 
2.5 Udbetaling til det enkelte projekt sker én gang om året efter provstiudvalgets bevilling. 
2.6 Ikke anvendte midler tilbageføres efter provstiudvalgets beslutning til provstiudvalgskassens reserve.
2.7 Hvis et projekt ophører før tid eller ikke gennemføres som forudsat, kan provstiudvalget beslutte, at resterende midler tilbageføres til reservepuljen.
3. Hvem kan søge?
3.1 Menighedsråd (enkeltvis eller i fællesskab).
3.2 Gentofte Provstis samarbejder.
4. Prioriteringskriterier
4.1 Ved provstiudvalgets vurdering lægges vægt på (ikke i prioritet rækkefølge):
Målgruppen: Børn og unge samt nytilkomne til Gentofte Kommune. 
Relevans for det kirkelige arbejde
Aktiviteter som ikke kan rummes inden for sognenes nuværende driftsrammer
Samarbejde på tværs af sogne
Projektets udviklingsperspektiv og potentiale for videreførelse
5. Hvad kan der søges til
5.1 Der kan søges midler til:
· Opstart af nye initiativer
· Udvikling og afprøvning af nye aktiviteter
· Opstart eller videreførelser af minikonfirmandforløb
· Projektansættelser (ansættelse skal ske efter rådgivning med personalekonsulenten)
6. Ansøgning
6.1 Ansøgningen skal foretages på en ansøgningsblanket.
Ansøgningen skal indeholde:
· Titel 
· Sogn/sogne/samarbejde
· Formål
· Projektbeskrivelse
· Målgruppe
· Tidsplan
· Budget (inkl. evt. anden finansiering)
· Projektansvarlig
· Evt. samarbejdspartnere 
· Plan for videreførelse. 
7. Behandling og frister
7.1 Der kan søges midler i perioden 26. august 2026 til 1. november 2027.
7.2 Provstiudvalget behandler ansøgningerne på ordinære provstiudvalgsmøder og træffer beslutning om tildeling eller afslag.
7.3 Provstiudvalgets almindelige regler om inhabilitet finder anvendelse ved behandling af ansøgninger til aktivitetspuljen. Medlemmer deltager ikke i behandling af ansøgninger fra eget sogn eller projekter, hvor medlemmet i øvrigt må anses for inhabilt.
8. Regnskab og evaluering
8.1 Regnskabet føres i Gentofte Provstis reservepulje.
8.2 Ansøgere skal sende regnskab og evaluering senest 30. april 2029 til Gentofte Provsti.
8.3 Evalueringen skal forholde sig til mål, gennemførelse og effekt (evalueringsblanket sendes sammen med tilsagn om midler).
8.4 Der udarbejdes et delregnskab for projektet, der afleveres til PU sammen med årsregnskabet. 
8.5 Ved ansøgninger, der indebærer ansættelser, skal ansøgeren være opmærksom på, at det kun kan dreje sig om tidsbegrænsede projektansættelser.
8.6 Ved projekter, som ønskes videreført efter projektperiodens udløb, kan finansiering indarbejdes i sognets driftsramme fra budget 2030 efter provstiudvalgets beslutning.




